Návrh nariadenie rady, ktorým sa ustanovuje viacročný plán pre zásoby sleďa rozmiestnené na západ od Škótska a rybolov využívajúci tieto zásoby /* KOM/2008/0240 v konečnom znení - CNS 2008/0091 */





[pic] | KOMISIA EURÓPSKYCH SPOLOČENSTIEV | Brusel, 6.5.2008 KOM(2008) 240 v konečnom znení 2008/0091 (CNS) Návrh NARIADENIE RADY, ktorým sa ustanovuje viacročný plán pre zásoby sleďa rozmiestnené na západ od Škótska a rybolov využívajúci tieto zásoby (predložená Komisiou) DÔVODOVÁ SPRÁVA 1) KONTEXT NÁVRHU | 110 | Dôvody a ciele návrhu Cieľom tohto návrhu je ustanoviť viacročný plán pre zásoby sleďa na západ od Škótska a lov z týchto zásob sleďa, ktorým sa zabezpečí, že využívanie uvedených zásob bude v súlade s cieľom poskytovať vysoké výnosy a udržateľné hospodárske, environmentálne a sociálne podmienky. Vo vedeckom odporúčaní Vedeckého, technického a hospodárskeho výboru pre rybné hospodárstvo (STECF) na základe odporúčania Medzinárodnej rady pre výskum mora (ICES) sa uvádza, že uvedené zásoby by sa mohli riadiť spôsobom, ktorý je v súlade s cieľom poskytovať vysoké a udržateľné výnosy riadením miery úhynu v dôsledku rybolovu v hodnote 0,25 ročne pri veľkosti zásob nad 75 000 ton, ale pri miere úhynu v dôsledku rybolovu v hodnote 0,2 ročne, ak je veľkosť zásob pod 75 000 ton ale nad 50 000 ton. | 120 | Všeobecný kontext Počas reformy spoločnej politiky v oblasti rybolovu v roku 2002 sa Komisia a Rada dohodli postupne implementovať viacročné plány a plány regenerácie týkajúce sa zdrojov rybného hospodárstva v záujme Spoločenstva. Vypracovali sa plány týkajúce sa väčšiny zásob tresky vo vodách Spoločenstva, dvoch zásob merlúzy európskej, dvoch zásob homára, dvoch zásob soley obyčajnej. Prijal sa aj ďalší plán týkajúci sa zásob platesy veľkej a soley obyčajnej v Severnom mori. V roku 2002 sa členské štáty stali signatármi implementačného plánu Svetového summitu o udržateľnom rozvoji (v Johannesburgu). Implementačný plán zahŕňa záväzok využívať rybné hospodárstvo v súlade s maximálnym udržateľným výnosom. Zásoby sleďa s najväčším záujmom Spoločenstva sú slede v Severnom mori. Tieto zásoby sú od roku 1997 predmetom viacročných opatrení týkajúcich sa riadenia ustanovených spoločne s Nórskom. Výsledky sú vo všeobecnosti uspokojivé, a preto je vhodné ustanoviť podobný viacročný plán, ktorým sa bude riadiť využívanie zásob sleďa na západ od Škótska. Tento zámer sa podporil vyhlásením Rady v decembri 2005, ktorým Rada vyzýva Komisiu, aby prišla s návrhom na viacročný plán riadenia zásob sleďa vo vodách Spoločenstva a v medzinárodných vodách zón ICES Vb a VIb a severnej časti zóny ICES VIa, t. j. v oblasti na západ od Škótska. | 130 | Existujúce ustanovenia v oblasti návrhu Nariadením Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu sa ustanovuje všeobecný rámec udržateľného využívania zdrojov rybného hospodárstva a identifikujú sa situácie, v ktorých Rada prijíma plány riadenia a plány regenerácie. | 140 | Súlad s ostatnými politikami a cieľmi Únie Cieľ návrhu zameraného na udržateľný rozvoj je v súlade s environmentálnou politikou Spoločenstva, najmä s prvkami tejto politiky zaoberajúcimi sa ochranou prirodzených biotopov a uchovávaním prírodných zdrojov. | 2) KONZULTÁCIE SO ZAINTERESOVANÝMI STRANAMI A HODNOTENIE VPLYVU | 211 | Konzultácie so zainteresovanými stranami Metódy konzultácie, hlavné cieľové sektory a všeobecný profil respondentov Návrh je založený na viacerých konzultáciách s členskými štátmi, ako aj zástupcami zúčastnených strán v regionálnom poradnom výbore pre pelagické druhy. Komisia vydala neoficiálny dokument, v ktorom stanovuje hlavné prvky významné pri riadení sleďa na západ od Škótska, ktoré sa majú zahrnúť do viacročného plánu. Tento dokument predložila v regionálnom poradnom výbore pre pelagické druhy 20. júna 2006. | 212 | Zhrnutie stanovísk a spôsob ich zohľadnenia | 221 | Získavanie a využívanie expertízy Príslušné vedecké/odborné oblasti ICES a STECF boli požiadané, aby poskytli vedecké odporúčanie týkajúce sa dlhodobého riadenia rybolovu, ak je to možné. Odporúčanie ICES týkajúce sa dlhodobého riadenia a pravidiel výlovu sleďa na západ od Škótska prišlo v októbri 2005 a v novembri 2005 ho podporil STECF. Návrh je založený na získaných odporúčaniach. | 2249 | Zhrnutie prijatých a použitých odporúčaní Z odporúčania týkajúceho sa stavu zásob v roku 2007 vyplýva, že, pokiaľ ide o maximálny udržateľný výnos, došlo k miernemu prekročeniu využívania. Vedecké agentúry odporučili pravidlo výlovu určujúce spôsob stanovovania TAC týchto zásob, ktorý by bol v súlade s vysokými výnosmi a udržateľným využívaním. Orgán zastupujúci príslušné zúčastnené strany – regionálny poradný výbor pre pelagické druhy – poskytol formálne stanovisko, podľa ktorého by sa mal prijať viacročný plán s prihliadnutím na určité technické otázky. | 225 | 226 | Prostriedky použité na zverejnenie odborných odporúčaní Odporúčania od ICES a STEFC sú pre verejnosť dostupné na internetových stránkach týchto organizácií (www.ices.dk a fishnet.jrc.it/web/stecf). | 230 | Hodnotenie vplyvu Ak by sa navrhované opatrenia realizovali, viedli by v prípade týchto zásob k stabilnejším TAC a príslušným odvetviam rybolovu by sa nimi umožnilo lepšie plánovanie do budúcnosti. Vykonávanie viacročného plánu neznamená radikálne zmeny miery úhynu v dôsledku rybolovu ani ročných výlovov v porovnaní so súčasnými úrovňami. | 3) PRÁVNE PRVKY NÁVRHU | 310 | Právny základ Viacročný plán obsahuje ustanovenia o akciách, ktoré sa majú prijať v prípade, že by veľkosť sa zásob poklesla pod 75 000 ton. Je vhodné, aby bol viacročný plán radšej založený priamo na článku 37 Zmluvy o ES, ako na článku 6 nariadenia Rady (ES) č. 2371/2002. Širšie ciele spoločnej politiky v oblasti rybolovu sa vymedzujú v článku 2 Spoločnej politiky v oblasti rybolovu a zahŕňajú zabezpečenie takého využívania živých vodných zdrojov, ktorým sa poskytnú udržateľné hospodárske, environmentálne a sociálne podmienky. | 329 | Zásada subsidiarity Návrh patrí do výlučnej právomoci Spoločenstva. Zásada subsidiarity sa preto neuplatňuje. | Zásada proporcionality Návrh je v súlade so zásadou proporcionality z tohto (týchto) dôvodu(-ov). | 331 | Zásoby sleďa rozmiestnené na západ od Škótska využíva niekoľko členských štátov, ktoré majú historické práva na rybolov. Opatrenia, ktoré tieto členské štáty uskutočňujú každý zvlášť, nebudú stačiť na zabezpečenie využívania zásob sleďa v súlade s cieľmi Spoločnej politiky v oblasti rybolovu. Z toho dôvodu sa vyžaduje akcia na úrovni Spoločenstva. Lov sleďa na západ od Škótska sa doteraz riadil podľa celkového povoleného výlovu, ktorý sa podporoval technickými opatreniami. Z odporúčania vedeckých agentúr podporovaného odporúčaním zúčastnených strán vyplýva, že stanovenie celkového povoleného výlovu v rámci viacročného plánu by znamenalo lepšie riadenie. | 4) VPLYV NA ROZPOčET | 409 | Návrh nemá žiadny vplyv na rozpočet Spoločenstva. | 5) DOPLňUJÚCE INFORMÁCIE | 531 | Doložka o preskúmaní/revízii/skončení účinnosti Návrh zahŕňa článok, ktorým sa ustanovuje preskúmanie aj revízia. | 532 | 570 | Podrobné vysvetlenie návrhu Navrhované cieľové miery úhynu v dôsledku rybolovu sa zakladajú na vedeckom odporúčaní STECF a ICES a odrážajú súčasnú biologickú situáciu v oblasti na západ od Škótska. Návrh zahŕňa doložku o revízii, ktorou sa zabezpečuje, že cieľové miery úhynu v dôsledku rybolovu sa môžu podľa potreby meniť a dopĺňať na základe nových vedeckých informácií a odporúčaní. Viacročný plán obsahuje ustanovenia na preskúmanie, ktoré sa uskutoční každé štyri roky a ktorým sa verifikuje výkonnosť a vhodnosť opatrení týkajúcich sa riadenia. | E-10198 | 2008/0091 (CNS) Návrh NARIADENIE RADY, ktorým sa ustanovuje viacročný plán pre zásoby sleďa rozmiestnené na západ od Škótska a rybolov využívajúci tieto zásoby RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 37, so zreteľom na návrh Komisie[1], so zreteľom na stanovisko Európskeho parlamentu[2], keďže: (1) Nariadením (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu[3] sa vyžaduje, aby Spoločenstvo v záujme dosiahnutia tohto cieľa pri prijímaní opatrení na ochranu a zachovanie zdrojov rybného hospodárstva, na zabezpečenie ich udržateľného využívania a na minimalizovanie vplyvu rybolovu na morské ekosystémy uplatňovalo zásadu predbežnej opatrnosti. (2) V nedávnom vedeckom odporúčaní Medzinárodnej rady pre výskum mora (ICES) a Vedeckého, technického a hospodárskeho výboru pre rybné hospodárstvo (STECF) sa uvádza, že v moriach na západ od Škótska došlo v malej miere k nadmernému rybolovu zo zásob sleďa ( Clupea harengus ), pokiaľ ide o maximálny udržateľný výnos. (3) Preto je vhodné ustanoviť viacročný plán s cieľom zabezpečiť, že sa uvedené zásoby budú využívať na základe maximálneho udržateľného výnosu a za udržateľných hospodárskych, environmentálnych a sociálnych podmienok. (4) Plánom by sa malo zamerať na postupné implementovanie ekosystémového prístupu k riadeniu rybolovu a prispievať k efektívnym rybárskym činnostiam v rámci hospodársky rentabilného a konkurenčného odvetvia rybolovu, čím by sa zabezpečila primeraná životná úroveň tým, ktorí sú závislí od lovu sleďa na západ od Škótska, a zohľadnili by sa záujmy spotrebiteľov. (5) Vo vedeckom odporúčaní Vedeckého, technického a hospodárskeho výboru pre rybné hospodárstvo (STECF) a Medzinárodnej rady pre výskum mora (ICES) sa uvádza, že zásoby sleďa v moriach na západ od Škótska, ak sa budú využívať pri miere úhynu v dôsledku rybolovu v hodnote 0,25 a veľkosti zásob nad 75 000 ton, a pri miere úhynu v dôsledku rybolovu v hodnote 0,2 a veľkosti zásob pod 75 000 ton ale nad 50 000 ton, budú trvalo udržateľné a budú poskytovať primerane vysoké výnosy. (6) Toto odporúčanie by sa malo implementovať zavedením primeranej metódy na stanovenie celkového povoleného výlovu (TAC) v prípade zásob sleďa na západ od Škótska na úrovni zodpovedajúcej vhodnej dlhodobej miere úhynu a s ohľadom na veľkosť zásob rýb. (7) Na zabezpečenie stabilných rybolovných možností je vhodné obmedziť zmeny TAC medzi jednotlivými rokmi v prípade, ak je veľkosť zásob viac ako 75 000 ton. (8) S cieľom zabezpečiť súlad s opatreniami ustanovenými v tomto nariadení je potrebné prijať kontrolné opatrenia nad rámec kontrolných opatrení stanovených v nariadení Rady (ES) č. 1627/94 z 27. júna 1994, ktorým sa ustanovujú všeobecné ustanovenia týkajúce sa zvláštnych rybárskych povolení[4], v nariadení Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu[5], a v nariadení Komisie (EHS) č. 2807/83 z 22. septembra 1983, ktorým sa ustanovujú podrobné pravidlá pre zaznamenávanie údajov o úlovkoch rýb členských štátov[6]. (9) Viacročný plán by sa mal považovať za plán riadenia v zmysle článku 6 nariadenia (ES) č. 2371/2002, PRIJALA TOTO NARIADENIE: KAPITOLA I PREDMET ÚPRAVY A VYMEDZENIE POJMOV Článok 1 Predmet úpravy Týmto nariadením sa ustanovuje viacročný plán rybolovu využívajúceho zásoby sleďa ( Clupea harengus ) na západ od Škótska v medzinárodných vodách a vo vodách Spoločenstva zón ICES Vb a VIb a tej časti zóny ICES VIa, ktorá sa nachádza západne od poludníka na 7° z. d. a severne od rovnobežky na 55° s. š. alebo východne od poludníka na 7° z. d. a severne od rovnobežky na 56° s. š. okrem oblasti Clyde (ďalej celý priestor len ako „oblasť na západ od Škótska“). Článok 2 Vymedzenie pojmov 1. Na účely tohto nariadenia sa uplatňuje vymedzenie pojmov ustanovené v článku 3 nariadenia (ES) č. 2371/2002. 2. Uplatňuje sa aj toto vymedzenie pojmov: a) zóny Medzinárodnej rady pre výskum mora (ICES) sú vymedzené v nariadení (EHS) č. 3880/91 zo 17. decembra 1991 o predkladaní štatistických údajov o jednotlivých výlovoch členských štátov vykonávajúcich rybolov v severovýchodnom Atlantiku[7]; b) „celkový povolený výlov“ (TAC) je množstvo, ktoré je možné z danej zásoby rýb uloviť a vyložiť každý rok; c) „VMS“ je systém satelitného monitorovania plavidiel prevádzkovaný v súlade s nariadením Komisie (ES) č. 2244/2003, ktorým sa ustanovujú podrobné ustanovenia týkajúce sa systémov monitorovania plavidiel umiestnených na družici[8]. KAPITOLA IIÚČEL A CIELE Článok 3 Účel a ciele 1. Viacročným plánom sa zabezpečuje využívanie zásob sleďa v oblasti na západ od Škótska na základe maximálneho udržateľného výnosu. 2. Účel ustanovený v odseku 1 sa dosahuje: a) udržiavaním miery úhynu v dôsledku rybolovu na úrovni 0,25 ročne v prípade vhodných vekových skupín pri veľkosti neresiacich sa zásob viac ako 75 000 ton; b) udržiavaním miery úhynu v dôsledku rybolovu na úrovni najviac 0,2 ročne v prípade vhodných vekových skupín pri veľkosti neresiacich sa zásob medzi 50 000 a 75 000 ton; c) ustanovením uzatvorenia oblasti rybolovu/ukončenia rybolovu v prípade, že by veľkosť neresiacich sa zásob poklesla pod 50 000 ton. 3. Účel ustanovený v odseku 1 sa dosahuje pri maximálne 15 % variabilite TAC ročne pri veľkosti neresiacich sa zásob viac ako 75 000 ton. KAPITOLA IIICELKOVÝ POVOLENÝ VÝLOV Článok 4 Stanovenie TAC 1. Každý rok na základe návrhu Komisie rozhodne Rada kvalifikovanou väčšinou o TAC na nasledujúci rok v prípade zásob sleďa v oblasti na západ od Škótska. 2. Ak podľa stanoviska Vedeckého, technického a hospodárskeho výboru pre rybné hospodárstvo (STECF) presiahne veľkosť neresiacej sa biomasy uvedených zásob 75 000 ton v roku, v ktorom sa má určiť TAC, TAC sa stanoví na úrovni, ktorá podľa stanoviska STECF bude mať za následok mieru úhynu v dôsledku rybolovu na úrovni 0,25 ročne. Ak je to vhodné táto úroveň sa upraví v súlade s článkom 5. 3. Ak podľa stanoviska STECF je veľkosť neresiacej sa biomasy uvedených zásob menšia ako 75 000 ton ale väčšia ako 50 000 ton v roku, v ktorom sa má určiť TAC, TAC sa stanoví na úrovni, ktorá podľa stanoviska STECF bude mať za následok mieru úhynu v dôsledku rybolovu na úrovni 0,2 ročne. 4. Ak podľa stanoviska STECF je veľkosť neresiacej sa biomasy uvedených zásob menšia ako 50 000 ton v roku, v ktorom sa má určiť TAC, TAC sa stanoví na úrovni 0 ton. 5. Na účely výpočtu, ktorý sa vykonáva v súlade s odsekmi 2 a 3, STECF predpokladá, že v roku predchádzajúcom roku, v ktorom sa má určiť TAC, bola miera úhynu v dôsledku rybolovu uvedených zásob na úrovni 0,25 ročne. Článok 5 Stabilita rybolovných možností 1. Ak by uplatňovanie prvej vety odseku 2 článku 4 znamenalo prekročenie úrovne TAC v porovnaní s TAC v predchádzajúcom roku o viac ako 15 %, Rada prijme TAC, ktorý je o 15 % vyšší ako TAC v uvedenom roku. 2. Ak by uplatňovanie prvej vety odseku 2 článku 4 znamenalo zníženie úrovne TAC v porovnaní s TAC v predchádzajúcom roku o viac ako 15 %, Rada prijme TAC, ktorý je o 15 % nižší ako TAC v uvedenom roku. Článok 6 Osobitné povolenie na rybolov 1. Na účely lovu sleďa v oblasti na západ od Škótska majú plavidlá osobitné povolenie na rybolov vydané v súlade s článkom 7 nariadenia (ES) č. 1627/94. 2. Zakazuje sa, aby plavidlá, ktoré nemajú osobitné povolenie uvedené v odseku 1 na rybolov alebo ponechanie na palube akéhokoľvek množstva sleďa, boli na rybárskom výjazde, ktorý zahŕňa prítomnosť uvedeného plavidla v oblasti na západ od Škótska. 3. Plavidlám, ktorým bolo vydané osobitné povolenie na rybolov uvedené v odseku 1, sa počas toho istého rybárskeho výjazdu nepovoľuje lov mimo oblasti na západ od Škótska. 4. Odsek 3 sa neuplatňuje na plavidlá, ktoré každý deň odovzdajú správu o výlove stredisku monitorovania rybolovu vlajkového členského štátu, ako sa ustanovuje v článku 3 ods. 7 nariadenia (EHS) č. 2847/93, na účely ich zaradenia do jeho počítačovej databázy. 5. Každý členský štát zostavuje a vedie zoznam plavidiel, ktoré vlastnia osobitné povolenie uvedené v odseku 1, a sprístupní ho Komisii a ostatným členským štátom na svojej oficiálnej internetovej stránke. Plavidlá, na ktoré sa uplatňujú ustanovenia v odseku 4, sa v zozname jasne označia. Článok 7 Krížové kontroly Okrem povinností ustanovených v článku 19 nariadenia (EHS) č. 2847/93 vykonávajú členské štáty administratívne krížové kontroly súladu medzi prehláseniami o vykládke, rybolovnými oblasťami a výlovom zaznamenanými v lodnom denníku, správach o výlove odovzdaných v súlade s článkom 6 ods. 4 a údajmi VMS. Takéto krížové kontroly sa zaznamenávajú a na požiadanie sa poskytnú Komisii. KAPITOLA IVNÁSLEDNÉ OPATRENIA Článok 8 Revízia minimálnych mier úhynu v dôsledku rybolovu Ak Komisia na základe odporúčania STECF zistí, že miery úhynu rýb v dôsledku rybolovu a súvisiace úrovne neresiacej sa biomasy zásob uvedené v článku 3 ods. 2 nie sú vhodné na dosiahnutie cieľa uvedeného v článku 3 ods. 1, Rada na základe návrhu Komisie kvalifikovanou väčšinou rozhodne o úprave týchto množstiev. Článok 9 Vyhodnotenie a preskúmanie plánu 1. Komisia si každý rok vyžiada odporúčanie STECF a regionálneho poradného výboru pre pelagické druhy v súvislosti s dosahovaním cieľov viacročného plánu. Ak z tohto odporúčania vyplynie, že sa tieto ciele nesplnia, Rada na návrh Komisie kvalifikovanou väčšinou rozhodne o dodatočných a/alebo alternatívnych opatreniach na zabezpečenie dosiahnutia cieľov. 2. Komisia preskúma výkonnosť a postup viacročného plánu v najviac štvorročných intervaloch od dátumu prijatia tohto nariadenia. Komisia si vyžiada odporúčanie STECF a regionálneho poradného výboru pre pelagické druhy týkajúce sa preskúmania. Ak je to vhodné, Rada na návrh Komisie rozhodne kvalifikovanou väčšinou o vhodných úpravách viacročného plánu. KAPITOLA VZÁVEREČNÉ USTANOVENIA Článok 10 Európsky fond pre rybné hospodárstvo Viacročný plán sa považuje za plán riadenia v zmysle článku 6 nariadenia (ES) č. 2371/2002 a na účely článku 21 písm. a) bodu iv) nariadenia (ES) č. 1198/2006 z 27. júla 2006 o Európskom fonde pre rybné hospodárstvo[9]. Článok 11 Nadobudnutie účinnosti Toto nariadenie nadobúda účinnosť tretím dňom po jeho uverejnení v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda/predsedníčka [1] Ú. v. EÚ C [...], [...], s. [...]. [2] Ú. v. EÚ C [...], [...], s. [...]. [3] Ú. v. ES L 358, 31.12.2002, s. 59. [4] Ú. v. ES L 171, 6.7.1994, s. 7. [5] Ú. v. ES L 261, 20.10.1993, s. 1. Nariadenie naposledy zmenené a doplnené nariadením (ES) č. 806/2003 (Ú. v. EÚ L 122, 16.5.2003, s. 1). [6] Ú. v. ES L 276, 10.10.1983, s. 1. [7] Ú. v. ES L 365, 31.12.1991, s. 1. Nariadenie naposledy zmenené a doplnené nariadením Komisie (ES) č. 448/2005. [8] Ú. v. EÚ, L 333, 20.12.2003, s. 17. [9] Ú. v. EÚ L 223, 15.08.2006, s. 1.